Spørgsmål: Hej ... Jeg mangler træningsråd og erfaring, fra nogle som har brugt Pessoa longetøjler i deres træning. Jeg har nettop selv investeret i et sådanne træningsredskab, til longetræningen(fantastisk endeligt noget der kunne spændes så meget ind, at det passer min pragtfulde Shetlænder). Kan bedre og mere korekt muskel opbygning ske på denne måde ved brug af pessoa??? og hvor intensiv har jeres træning været??? Jeg træner min pony dels for vogn og så løs-springer han, jeg forstiller mig at pessoa træningen skal være en afvekslende form for muskel træning. Håber der er nogle der vil dele sine erfaringer ang brug af pessoa med mig mvh Kirsten
Svar: En fra min stald bruger den meget og har også prøvet den på min hest. Hun har forklaret, at i starten må man kun bruge den i den laveste indstilling (altså mellem forbenene) og kun 5-10 min på hver volte til at starte med. Noget med at man ellers belaster musklerne og kan risikere at de bliver stive fordi de ikke er vant til at bruge de muskler på den måde. Derefter kan man begynde at spænde den ind, stadig i den nederste indstilling, samtidig med at man øger tiden på hver volte - husk hyppige skift, så hyppen ikke bliver belastet ensidigt.   Først når hesten bærer sig godt og fornuftigt i den laveste indstilling, kan man begynde at spænde den højere op. HUSK DOG, at den miderste indstilling svarer til når man rider med almindelig håndstilling, men dybt og med lav samling. Den øverste indstilling, der svarer samlingsgraden til høj samling = dressur på meget højt plan. Den indstilling bør ikke bruges med mindre man også kan ride sin hest ind i den samling! Derfor er det vigtigt at gå meget langsomt frem og ikke bruge den hver dag. God fornøjelse med din Pessoa line.